Hpa-lap hte hkamja lam
茶和健康
时间:2014-08-29 00:00:00 来源:德宏团结报
Hpri n-grung ai majo byin wa ai sai n-grung ana go mungkan tsi mawan hpong chyom ko nna gadi da ai mungkan hta lu sha dat n-gun n-grung nna byin wa ai ana gaba myu mali ko na langai rai sai.
Tsa shaning 18 hta, Menghini hpri sharo hte sai chyahkro ko na ahkyep rai marop la nna maram yu yang, sai ko hpri rong ai lam mu chye sai.
1892 ning hta, Bunge go ma gasha ni hpri n-grung kam la ai lam mu chye sai.
1928 ning hta, Mackay go nambat la- ngai lang Luntun ga na ma gasha ni sai n-grung ana lu shajang ai go hpri n-grung ai majo re lam hpe shateng shagrin da sai, shi go hpri jat bang ai nga chyu jo yang sai n-grung ana lu awai la ai nga nna mung no lajin dat sai.
1932 ning hta, Castle hte mu galo manang ni jom shagrin da ai: Hpri go sai hkye danbe shabyin shatai dat lu nga ai.
Langai Akyu
Sai gahte mi hta sai ntsin sainu wan gade du nna, sai ntsin sainu hta sainu hkye go 99% rai nga ai.
Sainu hkye ko na madung rai go nsam hkye ai sai hkye rai re.
Sai hkye rai go danbeji hte hpri hte byin tai wa ai re.
Lama masha hkum hkrang hta hpri gata mat sa yi nga jang, sai n-grung ana lu wa na chyalu sha rai nga ai. Sai n-grung ana masa:
■Myi man sai nsam n rong, myi man sit htoi ai.
■Sai n-grung ana lu jang masha hkum hkrang hta yang hkyi n sa n-grung wa ai.
■Bo sin ai, grau nna go dung nna rot wa yang, bo sin shing nrai myi gabrim wa ai.
■Masin gahprap, nsa sa n pyo ai.
■Shat n kam sha mat ai.
Hpri a akyu madung:
①Sai hkye rai shabyin shatai, sai n-grung ana htang maja ai.
②Sainu ko na sai hkye rai shabyin dat lom ai.
③Ahkrang nsa sa ai lam jahtuk jahkrak ya ai.
④Hkum hkrang ana htang n-gun shaja ya, bong lapau ana htang maja ai.
Lahkong Num hking hta hpri yom mat ai
Num hking byin shagu, shayi num ni go sai tsom ra ra pru mat nna, manu dan dik ai hpri mung tsom ra pru mat wa sai, dai go hauhke 15.68 daram rai nga ai. Son jahpra yu yang, num hking ko nna num ni go shani shagu hpri hauhke 0.56 hpra shamat kau nga ai. Dai ko shani shagu ahpyi, jit ko nna shamat kau ai hauhke 0.8 bai jat dat jang, shata mi hpri hauke 40.8 hpra shamat kau sai.
Dai majo, num hking ko nna hpri shamat kau ai lu sha dat n-gun manghkang hpe grai yu ahkyak la ra sai.
Masum Yom n mai ai manang
Hpri jat jashon la na rai yang, lawu de na arai ni lom ra ai:
■Wuisinsu C go hpri jashon la garum ai.
■Yeson hte gai go hpri jashon ai hpe shadut dat lu ai.
■Hpri hpe hkrai sha jashon la yang, ma hkra n lu jashon la ai hta n-ga, masha hkum hkrang hta “Wan rot” ai masa mung no pru wa nna, ladi sai pru, byinsi tu rai wa ai.
Mali Anhte mungdan na masa
Lusha dat n-gun jep sagon hkrat wa ai shaloi, masha sen 10 ni hpe saihkye danbe jep ya yu yang, Miwa mung hta sai n-grung ana mana maka na-du ai lam mu chye lu sai. Myu hta masha 23.5% ni sai n-grung ana lu nna, hkaimu gahtong hta go masha 20.2 ni sai n-grung ana lu ai rai yang, madung go num ni hte ma gasha, ram ma ni rai nga ma ai.
Num ni sai n-grung ai na-du dik sai, madung go shata shagu num hking byin ai hte seng nga ai. Hpum na hkrit nna malu masha sharam sha ai num ni ganoi ma hkra ngu na sai n-grung ana lu ai hkrai re.
Sai n-grung ana htang maja na go Miwa mung hta n hparan n lot re manghkang rai nga ai . Ginjo ko nna mu ndai hpe mana maka yu ahkyak la nna, mungdan magam rapdo ko nna shapro ai《Miwa mung lu sha dat n-gun sharai yo shada》hta laksan tsun shapro ai lam go, sai n-grung ana hpe 1/3 shayom kau na ngu ai re.
Sai n-grung ana htang maja kau lu yang, Miwa mung masha hkum hkrang shakung shakat la lu na sha rai nga ai, ga laban n re. Ahpriga dan na kumshu gahtam masha ni hte Miwa mung sumpan da ai num ni hpe chyam dinglik yu yang shadan ai lam go: Lakung lama bung ai gata hta, hpri grung hkra lu jat jashon la ai masha ni wa, bungli galo ai shaloi galo lu shadang go masha ni hta 15% tso nga ai.
Manga Hpri a masat masa
Amying: Hpri(Hte), nambat Fe, zington : Hten yat mat loi ai, magap chyip di ton ra ai.
N-grung ai masa
★Hpri n-grung ai sai n-grung ana lu loi ai,
★Pu ba kam l a ai.
★Myi man hte lamyin sit hpro ai.
★Lago lata lagyi ai.
★Ana htang n-gun hte hkron kap ana htang n-gun n rong ai.
★Ma gasha ni galu gaba kung wa yak ai, kungzen lam jahten kau hkrum ai.
★Salum gahprap lawan ai.
★N-gup n mu ai.
★Bo sin ai.
Akyu
★Saihkye danbe byin tai wa ai.
★Hpri n-grung nna byin wa ai sai n-grung ana lu htang maja ai.
★Sai nu sai nsam shabyin shatai dat lom, nsa sa ai hte n-gun shaja ya ai.
★Ana htang n-gun hte hkron kap ana htang n-gun shaja ya ai.
★Myi man nsam shatsom ai.
★Galu gaba wa shangun ai.
Jat jashon la ra ai masha
★Gaba sai num ni, ma gasha ni, ram ma ni, ma hkum num ni, gum gai dingla ni.
★Shan nsha ai ni.
★Hpa-lap lu sharong ai ni, ga-hpri hte hko lo lu sharong ai ni.
Rong shadang tso ai sha hpa
★Lo rong dik ai: Du sat sai, sade, u kan, nga sade, lasi gaba, makrat chyang, chyingnam.
★Ram do rong ai: Shan zin, htang hkye, namlap simai, nolep si, wandu si, hkyi zhai simai lap.
★Gachyi chyi sha rong ai: Chyu hte galo ai sha hpa, namlap simai hte namsi namso.
Yom n mai ai manang
★Wuisinsu C, wuisinsu A, wuisinsu E, yeson, gai.
Dinglai ai masa
★Madon.
★Salum hten wa ai.
★Hkum lot n-gun n rong ai.
Jat jashon la aten
★ Shani shagu jat jashon la ra ai.
Miwa mung masha ni n-grung ai masa
N-grung ai atsang: Na-du ai.
Shayi num, ma gasha hte gungai dingla hta na-du nna ana ok wa shadang tso dik ai.
Miwa mung masha ni yi jat jashon la ra a ta
Jat nan jat jashon la ra ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn vec_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn nus_Latn kac_Latn kac_Latn kac_Latn kac_Latn kac_Latn kac_Latn pap_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn knc_Latn kac_Latn ban_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn